Kereta Api Bawah Tanah Metropolitan Seoul

Kereta Api Bawah Tanah Metropolitan (Bahasa Korea: 수도권 전철) ialah sistem kereta api bandar yang terdiri daripada 21 laluan kereta api bawah tanah, rel ringan, kereta api komuter dan transit rakyat yang terletak di kawasan barat laut negara Korea Selatan. Sistem ini memberi khidmat di kebanyakan kawasan ibu negara Seoul, metropolis Incheon dan bandar-bandar satelit di wilayah Gyeonggi. Sesetengah laluan serantau di dalam rangkaian ini menjangkau sehingga ke kawasan desa di utara wilayah Chungnam dan barat wilayah Gangwon.

Laluan kereta api pertama dalam rangkaian ini Laluan 1 mula dibina pada 1971 dan dibuka pada 1974, dengan operasi langsung ke kereta api pinggir bandar milik Korail. Hari ini, rangkaian tersebut merupakan salah satu sistem kereta api terbesar di dunia dengan panjang landasan sehingga  untuk Laluan 1 hingga 9 sahaja, dengan perkhidmatan tanpa wayar dan internet di kesemua kereta api dan pintu tabir platform di kebanyakan stesen disediakan. Ia juga mempunyai maklumat kereta api dalam masa nyata di setiap stesen.

 Latar belakang 
Laluan pertama rangkaian kereta api bawah tanah atau metro mula dibina pada 1971 dengan bantuan iktisad dan teknikal dari Jepun. Bahagian pertama laluan itu dibina dengan menggunakan kaedah pembinaan gali dan timbus. Ia akhirnya dibuka pada 15 Ogos 1974 dengan khidmat operasi langsung bersama laluan–laluan kereta api bandar sekeliling yang dikendalikan oleh Perbadanan Kereta Api Korea (Korail), serupa seperti sistem kereta api bawah tanah di Tokyo. Pada hari ini, kebanyakan laluan rangkaian Kereta Api Kawasan Ibu Negara dikendalikan oleh dua syarikat utama iaitu Korail dan Perbadanan Pengangkutan Seoul (gabungan syarikat Seoul Metro dan Perbadanan Transit Laju Metropolitan Seoul).

Jaringan kereta api ini digambarkan sebagai sistem metro berbilang pengendali terpanjang di dunia mengikut panjang laluan. Sistem ini dinilai sebagai salah satu sistem kereta api terbaik di dunia oleh CNN dan Jalopnik. Ia dikenali dengan kebersihan dan penggunaan yang mudah dengan teknologi maju seperti khidmat 4G LTE, Wi-Fi, DMB dan WiBro yang boleh dicapai di kesemua stesen dan kereta api. Hampir kesemua stesen mempunyai pintu tabir platform; hanya beberapa stesen yang dikendalikan oleh Korail masih lagi dengan platform terbuka, sebelum ia selesai dipasang pada tahun 2017. Satu kedai maya pertama di dunia untuk pengguna telefon pintar telah dibuka di stesen Seolleung pada 2011.

Kereta api dengan laluan-laluan bernombor biasanya beroperasi di landasan sebelah kanan, manakala kereta api dengan laluan-laluan bernama (contohnya AREX) beroperasi di sebelah kiri. Pengecualian untuk kereta api Laluan 1 dan juga Laluan 4 di selatan stesen Namtaeryeong kerana ia dikendalikan oleh syarikat pengendali kereta api kebangsaan Korea Selatan, Korail.

 Rangkaian kereta api 
Sistem rangkaian Kereta Api Kawasan Ibu Negara disusun mengikut nombor dengan beberapa pengecualian (lihat jadual di bawah) yang dianggap sebagai laluan transit laju bandar yang terletak di kawasan ibu negara Seoul. Laluan–laluan komuter yang dikendalikan oleh Korail menyediakan perkhidmatan komuter seperti metro yang biasanya menjangkau sehingga luar sempadan kawasan ibu negara, di mana ia agak serupa seperti sistem RER di Paris, Perancis. Waktu operasi mungkin berbeza bergantung pada laluan itu dan rata-rata rangkaian kereta api ini beroperasi dari 5.30 pagi hingga 1 pagi pada hari Isnin hingga Jumaat dan tutup lebih awal (12 tengah malam) ketika hujung minggu.

AREX merupakan laluan kereta api penghubung yang menyambungkan Lapangan Terbang Antarabangsa Incheon (IIA) dan Lapangan Terbang Gimpo dengan Seoul. Ia menawarkan perkhidmatan ekspres ke IIA serta khidmat komuter yang berhenti di semua stesen untuk penduduk yang tinggal di kawasan sekitar laluan ini.

 Jadual laluan kereta api 
 Nama sistem laluan Terminal Panjang (km) Stesen Pemilik Pengendali  Sistem Laluan sebenar  Laluan 1 Laluan 1(laluan Jongro) Seoul Cheongnyangni 200.6 98 Bandaraya Khas SeoulIbu Pejabat Prasarana Bandaraya Khas Seoul Perbadanan Pengangkutan Seoul Laluan Gyeongwon Hoegi Soyosan Pemerintah Republik KoreaKementerian Tanah, Prasarana dan PengangkutanPihak Berkuasa Rangkaian Rel Korea Perbadanan Kereta Api Korea Laluan Gyeongbu Seoul Cheonan Laluan Gyeongin Guro Incheon Laluan Kereta Api Laju Gyeongbu Pejabat Daerah Geumcheon Gwangmyeong Laluan Pangkalan Byeongjeom Byeongjeom Seodongtan Laluan Janghang Cheonan Sinchang  Laluan 2 Laluan utama (Lingkaran Euljiro) Dewan Bandaraya 60.2 51 Bandaraya Khas SeoulIbu Pejabat Prasarana Bandaraya Khas Seoul Perbadanan Pengangkutan Seoul Laluan cabang Seongsu Seongsu Kejiranan Sinseol Laluan cabang Sinjeong Sindorim Kkachisan  Laluan 3 Laluan 3 Jichuk Ogeum 57.4 44 Laluan Ilsan Daehwa Pemerintah Republik KoreaKementerian Tanah, Prasarana dan PengangkutanPihak Berkuasa Rangkaian Rel Korea Perbadanan Kereta Api Korea  Laluan 4 Laluan 4 Danggogae Namtaeryeong 71.5 48 Bandaraya Khas SeoulIbu Pejabat Prasarana Bandaraya Khas Seoul Perbadanan Pengangkutan Seoul Laluan Gwacheon Geumjeong Pemerintah Republik KoreaKementerian Tanah, Prasarana dan PengangkutanPihak Berkuasa Rangkaian Rel Korea Perbadanan Kereta Api Korea Laluan Ansan Oido  Laluan 5 Laluan utama Banghwa Kejiranan Sangil 52.3 51 Bandaraya Khas SeoulIbu Pejabat Prasarana Bandaraya Khas Seoul Perbadanan Pengangkutan Seoul Laluan cabang Gangdong Macheon Laluan 6 Eungam Bonghwasan 35.1 38 Laluan 7 Jangam Pejabat Daerah Bupyeong 57.1 51 Bandaraya Khas SeoulBandaraya BucheonBandaraya Metropolitan IncheonIbu Pejabat Prasarana Bandaraya Khas Seoul Laluan 8 Amsa Moran 17.7 17 Bandaraya Khas SeoulIbu Pejabat Prasarana Bandaraya Khas Seoul Laluan 9 Gaehwa Kompleks Sukan 31.7 30 Bandaraya Khas SeoulIbu Pejabat Prasarana Bandaraya Khas SeoulPerbadanan Laluan 9 Seoul Metro Seoul Line 9 Operation  AREXMerupakan singkatan kepada "Airport Railroad Express" (Ekspres Kereta Api Lapangan Terbang). Ia juga dikenali sebagai "인천국제공항철도" (Kereta Api Lapangan Terbang Antarabangsa Incheon) dalam bahasa Korea. Seoul Lapangan Terbang Antarabangsa Incheon 58.0 13 Pemerintah Republik KoreaKementerian Tanah, Prasarana dan PengangkutanPihak Berkuasa Rangkaian Rel Korea Perbadanan Kereta Api Lapangan Terbang  Laluan Gyeongui–Jungang Laluan Gyeongui Seoul Munsan 128.1 55 Perbadanan Kereta Api Korea Laluan Yongsan Yongsan Gajwa Laluan Gyeongwon Hoegi Laluan Jungang Cheongnyangni Jipyeong  Laluan Gyeongchun Mangu 85.6 24 Laluan Gyeongwon Hoegi Laluan Mangu Mangu Universiti Kwangwoon Laluan Gyeongchun Chuncheon Laluan Gyeonggang Pangyo Yeoju 57.0 11 Laluan Bundang Wangsimni Suwon 52.9 36Laluan Suin Oido Incheon 19.9 14 Laluan Shinbundang Gangnam Gwanggyo 31.0 12 Pemerintah Republik KoreaKementerian Tanah, Prasarana dan PengangkutanPihak Berkuasa Rangkaian Rel KoreaPerbadanan Laluan ShinbundangPerbadanan Kereta Api Gyeonggi NeoTrans Laluan 1 Incheon Gyeyang Daerah Perniagaan Antarabangsa 29.4 29Bandaraya Metropolitan IncheonIbu Pejabat Lalu Lintas Bandaraya Metropolitan Incheon Perbadanan Pengangkutan Incheon Laluan 2 Incheon Geomdan Oryu Unyeon 29.2 27 Kereta Api Ringan UijeongbuJuga dikenali sebagai "Transit Aliran Ringan Uijeongbu" atau "Laluan U" sahaja Balgok Tapseok 10.6 15 Bandaraya Uijeongbu Perbadanan Kereta Api Ringan Uijeongbu EverLineLebih dikenali dalam bahasa Korea sebagai "용인 경전철" (Kereta Api Ringan Yongin) Giheung Jeondae–Everland 18.4 15 Bandaraya Yongin Perbadanan Alihan Laju Yongin  Laluan UiLebih dikenali dalam bahasa Korea sebagai "서울 경전철 우이신설선" (Laluan Ui–Sinseol Kereta Api Ringan Seoul) Bukhansan Kejiranan Shinseol 11.4 13 Bandaraya Khas Seoul Perbadanan Kereta Api Ringan Ui–Sinseol Jumlah keseluruhan: 1,117.3 587Tidak termasuk stesen–stesen pertukaran pendua  

 Peta laluan 

 Rujukan 
 Catatan 

 Umum 

Pautan luar

 Laman sesawang rasmi syarikat